Канстанцін Рудзянок

**Канстанцін Рудзянок** ( 15 сьнежня 1990 году) — беларускі футбаліст, брамнік.

## Кар’ера
Выхаванец гомельскага футболу. Гуляў за клюбны дубль «Гомля». У траўні 2012 году пакінуў гомельчукоў і ў хуткім часе перайшоў у наваполацкі «Нафтан». У пачатку 2013 году стаў гульцом берасьцейскага «Дынама», дзе неўзабаве быў прызначаны другім брамнікам пасьля Андрэя Клімовіча. Улетку 2013 году выходзіў у асноўным складзе ў двух матчах Кубка Беларусі, а 30 лістапада 2013 году выйшаў на зьмену замест Клімовіча ў апошнім туры супраць «Славіі», тым самым дэбютаваўшы за берасьцейскі клюёб у чэмпіянаце. Пасьля зыходу Андрэя Клімовіча ў «Гомель» Рудзянок стаў асноўным брамнімкам «Дынама» ў сэзоне 2014 году, згуляў у 28 матчах чэмпіянату з 32 мажлівых. У сьнежні 2014 году па заканчэньні кантракта пакінуў каманду.

У студзені 2015 году склаў дамову з «Слуцкам». У слуцкім клюбе стаў другім брамнікам пасьля Артура Лясько. Сэзон 2016 году праз траўму Лясько Рудзянок пачынаў асноўным брамнікам, але потым страціў месца ў складзе. У ліпені 2016 году скасаваў кантракт з «Слуцкам» і неўзабаве стаў гульцом «Іслачы», дзе замацаваўся ў якасьці асноўнага брамніка. У сьнежні 2016 году вярнуўся ў «Гомель». У складзе роднага клюбу пачаў сэзон 2017 году ў якасьці галоўнага брамніка. У ліпені 2017 году яшчэ раз далучыўся да берасьцейскага «Дынама». Быў другім брамнікам дынамаўцаў пасьля Жэрэмі Малерба, пазьней, згуляўшы ў двух матчах, саступіў месца на полі Паўлу Паўлючэнку.

У пачатку 2018 году склад «Дынама» папоўніў брамнік нацыянальнай зборнай Аляксандар Гутар, і Рудзянок, ня маючы магчымасьці прабіцца ў склад, у сакавіку 2018 году на правах арэнды далучыўся да менскага «Тарпэда». У складзе сталічнага клюбу стаў асноўным брамнікам. У ліпені 2018 году пакінуў «Тарпэда», а неўзабаве скасаваў дамову і зь берасьцейцамі. Неўзабаве перайшоў у расейскі «Армавір». У сэзоне 2018—2019 гадоў быў трывалым асноўным брамнікам каманды, а ў другой палове 2019 года стаў часьцей заставацца на лаве запасных.

У студзені 2020 году паводле пагадненьня бакоў пакінуў «Армавір» і ў хуткім часе далучыўся да табару менскага «Дынама». Быў другім брамнікам менчукоў пасьля Максіма Плотнікава. У чэрвені 2020 году быў пераведзены ў дубль, у асноўную каманду больш не вяртаўся. У сьнежні 2020 году па заканчэньні кантракта пакінуў «Дынама».

У пачатку 2021 году далучыўся да рэчыцкага «Спадарожніка», дзе стаў асноўным брамнікам. У ліпені 2021 году перайшоў у салігорскі «Шахцёр», дзе быў рэзэрвовым брамнікам і не зьяўляўся на полі. У студзені 2022 году па заканчэньні дамову пакінуў «Шахцёр» і неўзабаве стаў гульцом «Іслачы». Пачынаў сэзон 2022 году ў якасьці асноўнага брамніка каманды, аднак у красавіку атрымаў траўму і больш не зьяўляўся на полі. У чэрвені 2022 году паводле пагадненьня бакоў пакінуў «Іслач». У ліпені 2022 году склаў угоду з гарадзенскім «Нёмнам»

У 2022 годзе быў рэзэрвовым брамнікам, але ў сэзоне 2023 году ўжо замацаваўся ў пачатковым складзе і дапамог гарадзенцам здабыць срэбныя мэдалі чэмпіянату Беларусі. У студзені 2024 году пачаў трэнавацца з казаскім «Кызылжарам» і ў лютым афіцыйна быў аб’яўлены футбалістам клюбу. Аднак, ужо празь некалькі тыдняў быў вымушаны сысьці з клюбу. Толькі ў жніўні брамнік далучыўся да гомельскага «Паперпраму».

## Статыстыка

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Беларускія футбалісты